***Κρίση 11ου αι.***

*(σελ.53-54)*

***(Οδηγίες μελέτης)***

1. Μελετήστε το κείμενο στη σελίδα 53 του βιβλίου σας. Δώστε έμφαση στα εξής σημεία:

* Με τον **θάνατο του Βασιλείου Β΄ (1025)** η περίοδος ακμής του Βυζαντίου τελειώνει και αρχίζει η παρακμή, που θα οδηγήσει στις δύο αλώσεις της Κωνσταντινούπολης, το 1204 και το 1453.
* Η κρίση οφείλεται κυρίως στην **«αποστρατιωτικοποίηση»** λόγω του εφησυχασμού των Βυζαντινών ότι εξασφαλίστηκε διαρκής ειρήνη.
* Η αποστρατικοποίηση χαρακτηρίζεται από:

-την παραμέληση του στόλου,

-τη διάλυση σταδιακά θεμάτων και θεματικών στρατών

-τη στρατολόγηση ξένων μισθοφόρων

-τη χρήση ξένων σε ανώτερες θέσεις.

* Παρατηρούνται **κοινωνικές και οικονομικές αναταραχές**, όπως σε κάθε περίοδο κρίσης (θυμηθείτε την αντίστοιχη κρίση λίγο πριν αναλάβει ο Ηράκλειος, τον 7ο αι.).
* Η καταστροφή έρχεται με τη **μάχη του Ματζικέρτ**, το 1071, όπου ο βυζαντινός στρατός συντρίβεται από έναν νέο εχθρό, τους **Σελτζούκους Τούρκους**. Αρχηγός του βυζαντινού στρατού είναι ο αυτοκράτορας Ρωμανός Δ΄ Διογένης (συμπληρώστε το στο βιβλίο).
* Οι Βυζαντινοί χάνουν και τη νότια Ιταλία από τους Νορμανδούς το 1071 και δέχονται επίθεση και από Ούγγρους και Σέρβους στον βορρά.